CELEX: 62011TN0319
Language: da
Date: 2011-06-14 00:00:00
Title: Sag T-319/11: Sag anlagt den 14. juni 2011 — ABN AMRO Group mod Kommissionen

27.8.2011   
            
            
               DA
            
            
               Den Europæiske Unions Tidende
            
            
               C 252/35
            
         Sag anlagt den 14. juni 2011 — ABN AMRO Group mod Kommissionen
   (Sag T-319/11)
   2011/C 252/80
   Processprog: engelsk
   
      Parter
   
   
      Sagsøger: ABN AMRO Group NV (Amsterdam, Nederlandene) (ved advokaterne W. Knibbeler og P. van den Berg)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 5 i Kommissionens afgørelse af 5. april 2011 vedrørende de af den nederlandske stat til fordel for ABN AMRO Group NV gennemførte statsstøtteforanstaltninger nr. C 11/2009 (ex NN 53b/2008, NN 2/2010 og N 19/2010) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet gør sagsøgeren følgende to anbringender gældende.
   
               1)
            
            
               Med første anbringende gøres gældende, at den anfægtede afgørelses konklusioner vedrørende anvendelsesområdet for det i artikel 5 indeholdte forbud mod erhvervelser er behæftet med følgende retlige fejl og derfor skal annulleres:
               
                           —
                        
                        
                           Tilsidesættelse af artikel 107, stk. 3, litra b), TEUF og fejlagtig anvendelse af de principper og retningslinjer, som er fastsat i Kommissionens meddelelser (1).
                        
                     
                           —
                        
                        
                           Tilsidesættelse af proportionalitetsprincippet, idet godkendelsen af statsstøtteforanstaltningerne er betinget af et forbud mod erhvervelser, som ikke er tilstrækkeligt, nødvendigt eller forholdsmæssigt.
                        
                     
                           —
                        
                        
                           Tilsidesættelse af princippet om ligebehandling, idet der er pålagt et forbud mod erhvervelser, der er væsentligt strengere end de forbud mod erhvervelser, som Kommissionen har pålagt i andre sager.
                        
                     
                           —
                        
                        
                           Tilsidesættelse af princippet om god forvaltningsskik, idet der ikke er blevet foretaget en grundig og individuel undersøgelse af alle relevante forhold i den konkrete sag, herunder nødvendigheden og konsekvenserne af det i henhold til afgørelsen pålagte forbud mod erhvervelse, og tilsidesættelse af artikel 296 TEUF som følge af manglende begrundelse for den nævnte afgørelse.
                        
                     
         
               2)
            
            
               Med andet anbringende gøres gældende, at den anfægtede afgørelses konklusioner vedrørende varigheden af det i artikel 5 indeholdte forbud mod erhvervelser er behæftet med følgende retlige fejl og urigtige skøn og derfor skal annulleres:
               
                           —
                        
                        
                           Tilsidesættelse af artikel 345 TEUF, idet varigheden af forbuddet mod erhvervelse er knyttet til statsejerskab.
                        
                     
                           —
                        
                        
                           Tilsidesættelse af artikel 107, stk. 3, litra b), TEUF og fejlagtig anvendelse af de principper og retningslinjer, som er fastsat i Kommissionens meddelelser (2).
                        
                     
                           —
                        
                        
                           Tilsidesættelse af princippet om ligebehandling, idet der er pålagt et forbud mod erhvervelser, der har en væsentligt længere varighed end de forbud mod erhvervelser, som Kommissionen har pålagt i andre sager.
                        
                     
                           —
                        
                        
                           Tilsidesættelse af proportionalitetsprincippet og af princippet om god forvaltningsskik.
                        
                     
         
      (1)  Meddelelse fra Kommissionen om statsstøttereglernes anvendelse på foranstaltninger truffet over for pengeinstitutter i forbindelse med den aktuelle globale finanskrise (EUT 2008 C 270, s. 8); meddelelse fra Kommissionen om rekapitalisering af pengeinstitutter under den aktuelle finanskrise: støttens begrænsning til det nødvendige minimum og sikkerhedsforanstaltninger mod uforholdsmæssige konkurrencefordrejninger (EUT 2009 C 10, s. 2); meddelelse fra Kommissionen om behandlingen af værdiforringede aktiver i Fællesskabets banksektor (EUT 2009 C 72, s. 1); meddelelse fra Kommissionen om genoprettelse af rentabiliteten i finanssektoren under den nuværende krise og vurdering af omstruktureringsforanstaltninger på grundlag af statsstøttereglerne (EUT 2009 C 195, s. 9).
   
      (2)  Jf. fodnote 1.